Π.Σ. Μακεδονικός Φούφα

Ο Ποδοσφαιρικός Σύλλογος Μακεδονικός Φούφα ήταν ποδοσφαιρικός σύλλογος με έδρα τον Φούφα του νομού Κοζάνης. Επίσημο έτος ίδρυσης του συλλόγου ήταν το 1977, χρώματα το πράσινο και το κίτρινο και έμβλημα ο Ήλιος της Βεργίνας. Έδρα του συλλόγου αποτελούσε το Δημοτικό γήπεδο Πτολεμαΐδας.

 Ιστορικό 
Ο «Μακεδονικός Φούφα» ιδρύθηκε το 1977 στον Φούφα του νομού Κοζάνης, που από το 1932 φέρει τιμητικά το όνομα του Μακεδονομάχου και οπλαρχηγού καπετάν Φούφα, ήρωας κατά τη διάρκεια του Μακεδονικού αγώνα στις αρχές του 20ου αιώνα.Μακεδονικός Φούφα: Το προφίλ της ομάδας theball.gr

Με την ίδρυση του εντάχθηκε στην Ε.Π.Σ. Βορειοδυτικής Μακεδονίας την οποία διαδέχθηκε η Ε.Π.Σ. Κοζάνης το 1985, στη δύναμη της οποίας και ανήκει έκτοτε. Τις σεζόν 1991-92, 2003-04, 2007-08 και 2015-16 κατέκτησε το πρωτάθλημα της Ε.Π.Σ. Κοζάνης, και τις σεζόν 2008-09, 2013-14, 2014-15 και 2017-18 κατέκτησε το κύπελλο Ε.Π.Σ. Κοζάνης. Το 2014 κατέκτησε για πρώτη φορά το Σούπερ Καπ Ε.Π.Σ. Κοζάνης, επικρατώντας του Εορδαϊκού Πτολεμαΐδας με 2-1.Ο Φούφας κατέκτησε το Super Cup e-ptolemeos.gr Το 2018 κατέκτησε για 4η φορά το Σούπερ Καπ της Ε.Π.Σ. Κοζάνης, επικρατώντας του Μακεδονικού Σιάτιστας με 1-0.Ε.Π.Σ. Κοζάνης: Υπέρ-πρωταθλητής ο Μακεδονικός Φούφα e-ptolemeos.grSuper Cup Ε.Π.Σ. Κοζάνης: Το «σήκωσε» ο Μακεδονικός Φούφα κόντρα στη Σιάτιστα top-sport.gr Επίσης, τις χρονιές 1984-85, 1985-86 και 2015-16 ήταν φιναλίστ του κυπέλλου Ε.Π.Σ. Κοζάνης.

Τις σεζόν 1992-93, 2004-05, 2005-06, 2008-09, 2009-10 και 2010-11 αγωνίστηκε στην Δ' Εθνική κατηγορία.Greece - List of Fourth Level Final Tables rsssf.com Το 2016 συμμετείχε ως πρωταθλητής Ε.Π.Σ. Κοζάνης στο ερασιτεχνικό πρωτάθλημα ανόδου όπου κατέκτησε την 1η θέση του 4ου ομίλου και κέρδισε την άνοδο στην Γ' Εθνική κατηγορία. Από τη σεζόν 2016-17 μέχρι και την τρέχουσα 2018-19, αγωνίζεται στο πρωτάθλημα της Γ' Εθνικής κατηγορίας.epo.gr Πρώτος αγώνας της ιστορίας του στη Γ' Εθνική ήταν με αντίπαλο την Α.Π.Ε. Λαγκαδά εντός έδρας στις 11 Σεπτεμβρίου 2016 και ηττήθηκε με 1-2.epo.gr

 Απορρόφηση από τον Εορδαϊκό 
Το 2023, μετά τον υποβιβασμό από την Γ' Εθνική, άφησε την κατηγορία σε μια χρονιά δύσκολη καθώς υπήρχαν πολλές δυνατές ομάδες σε σχέση με αυτή.

Έτσι, το βράδυ της 1ης Ιουλίου οι διοικήσεις των συλλόγων του Εορδαϊκού και του Μακεδονικού Φούφα ανακοίνωσαν την σύμπραξή τους και εξέφρασαν την επιθυμία τους για μια κοινή πορεία με στόχο ένα καλύτερο μέλλον για το ποδόσφαιρο της Πτολεμαΐδας.

 Τίτλοι 
 Πρωτάθλημα ΕΠΣ Κοζάνης
 Πρωταθλήτρια (5): 1992, 2004, 2008, 2016, 2022
 Κύπελλο ΕΠΣ Κοζάνης
 Κυπελλούχος (6): 2009, 2014, 2015, 2018, 2019, 2020
 Σούπερ Καπ ΕΠΣ Κοζάνης
 Κυπελλούχος (5): 2014, 2015, 2016, 2018, 2019

 Παραπομπές 

 Εξωτερικοί σύνδεσμοι 
 Επίσημη σελίδα facebook του συλλόγου

Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1977
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1977